Diari Oficial de la Generalitat Valenciana


Sumari del DOGV 7473, del 25-02-2015 (2015/1658)

RESOLUCIÓ de 23 de febrer de 2015, de la directora general del Secretariat del Consell i Relacions amb Les Corts, per la qual es disposa la publicació del conveni entre la Generalitat i l'Ajuntament de Moncada per a la nova autorització del Conservatori Professional de Música Ciutat de Moncada, per trasllat de les seues instal·lacions.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7473

Data del DOGV
:   25-02-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/1658


Data del document
:   23-02-2015

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua
    * Moncada
    * centre d'ensenyament

RESOLUCIÓ de 23 de febrer de 2015, de la directora general del Secretariat del Consell i Relacions amb Les Corts, per la qual es disposa la publicació del conveni entre la Generalitat i l'Ajuntament de Moncada per a la nova autorització del Conservatori Professional de Música Ciutat de Moncada, per trasllat de les seues instal·lacions. [2015/1658]  
¡La Generalitat i l'Ajuntament de Moncada han subscrit, prèvia tramitació reglamentària, el 12 de febrer de 2015, el conveni per a la nova autorització del conservatori professional de música Ciutat de Moncada, per trasllat de les seues instal·lacions.  
En compliment del que establix la clàusula desena del conveni, procedix la publicació en el Diari Oficial de la Comunitat Valenciana de l'esmentat conveni, que ha quedat inscrit en el Registre de Convenis de la Generalitat amb el número 130/2015 i que figura com a annex d'esta resolució.  
  
València, 23 de febrer de 2015.- La directora general del Secretariat del Consell i Relacions amb Les Corts: Marta Martí Arador.  
  
  
Conveni entre la Generalitat (Conselleria d'Educació, Cultura i Esport) i l'Ajuntament de Moncada per a la nova autorització del Conservatori Professional de Música Ciutat de Moncada, de Moncada, per trasllat de les seues instal·lacions.  
  
València, 12 de febrer de 2015  
  
REUNITS  
D'una part, María José Català Verdet, consellera d'Educació, Cultura i Esport, en nom i representació de la Generalitat, en virtut de l'acord adoptat pel Consell, el dia 26 de setembre de 2014.  
  
D'una altra part, Juan José Medina Esteban, alcalde-president de l'Ajuntament de Moncada, facultat per a este acte per l'acord del ple de l'esmentat ajuntament de 30 de juliol de 2014.  
  
MANIFESTEN  
1. L'Ajuntament de Moncada és titular del Conservatori Professional de Música Ciutat de Moncada, de l'esmentada localitat, amb domicili en el carrer Lepant, s/n, i número de codi 78611215, creat per Conveni de 15 de desembre de 2003 entre la Generalitat Valenciana (Conselleria de Cultura, Educació i Esport) i l'Ajuntament de Moncada,  
2. L'Ajuntament va acordar sol·licitar nova autorització per trasllat d'instal·lacions, dins del marc educatiu vigent establit per la Llei Orgànica 2/2006, de 3 de maig, d'Educació (BOE 106, 04.05.2006), d'ara en avant LOE.  
3. La disposició addicional segona, punt 2, de la LOE, establix que la creació de centres docents públics, els titulars de la qual siguen les corporacions locals, es realitzarà per conveni entre estes i l'Administració educativa competent, a fi de la seua inclusió en la programació de les ensenyances a què es referix l'article 27.  
4. El servici competent en infraestructures ha emés un informe faorable de data 15 de setembre de 2006, a la proposta d'instal·lacions i ús educatiu, ja que s'ajusta al que disposa la normativa aplicable sobre els requisits mínims que han de complir els centres que impartisquen ensenyances artístiques.  
5. El 3 d'octubre de 2006, la direcció competent en centres docents va emetre un informe favorable a la proposta d'instal·lacions i ús educatiu dels espais reflectits en els plans presentats per a la nova autorització sol·licitada per l'Ajuntament de Moncada.  
6. La Inspecció Educativa i la Unitat Tècnica de Construccions corresponent han emés informes favorables en el seu respectiu àmbit competencial.  
7. Les peticions s'ajusten a allò que s'ha indicat en el Reial Decret 303/2010, de 15 de març (BOE 86, 09.04.2010), pel que s'establixen els requisits mínims dels centres que impartixen ensenyances artístiques regulades en la Llei Orgànica 2/2006, de 3 de maig, d'Educació, així com el Reial Decret 389/1992, de 15 d'abril, pel qual s'establixen els requisits mínims dels centres que impartixen ensenyances artístiques (BOE 102, 28.04.1992), d'aplicació segons la disposició transitòria tercera 3 del Reial Decret 303/2010, de 15 de març (BOE 86, 09.04.2010), així com al Decret 159/2007, de 21 de setembre pel qual s'establix el currículum de les ensenyances elementals de música i es regula l'accés a estes ensenyances (DOCV 5606, 25.09.2007), pel que fa als objectius, continguts i sistema d'avaluació corresponents als estudis de grau elemental sol·licitats i el Decret 158/2007, de 21 de setembre, pels quals s'establix el currículum de les ensenyances professional de Música i es regula l'accés a estes ensenyances (DOCV 5606, 25.09.2007), pel que fa als objectius, continguts i sistema d'avaluació corresponents als estudis de grau professional sol·licitats.  
  
Per això, en virtut de les competències que atorga el Reial Decret 2093/1983, de 28 de juliol, sobre traspàs de funcions i servicis de l'Administració de l'Estat a la Comunitat Valenciana (BOE 187, 06.08.1983) en matèria d'educació, el Decret 20/1993, de 8 de febrer, pel que es regula el Registre de Convenis i s'establix el règim juridicopressupostari dels convenis que subscriga la Generalitat (DOGV 1968, 19.02.1993), i la Llei 7/1985, de 2 d'abril, reguladora de les bases de règim local (BOE 80, 03.04.1985), la Conselleria d'Educació, Cultura i Esport i l'Ajuntament de Moncada acorden subscriure el present conveni atenent a les següents,  
  
CLÀUSULES  
  
Primera. L'objecte del present conveni és la nova autorització del conservatori professional de música de Moncada, de titularitat íntegrament municipal, per trasllat de les seues instal·lacions, de conformitat amb la disposició addicional segona punt 2 de la LOE, amb les característiques, ensenyances i configuració que s'indiquen:  
  
Denominació genèrica: Conservatori Professional de Música.  
Denominació específica: Ciutat de Moncada.  
Domicili: c/ Lepant, s/n.  
Nou domicili: c/ Lope de Vega, s/n.  
Localitat: Moncada.  
Província: València.  
Codi: 66170246.  
Titular: Ajuntament de Moncada.  
  
Ensenyances i places escolars: el Conservatori Professional de Música de Moncada, de titularitat municipal, impartirà, amb reconeixement oficial i plenes facultats acadèmiques, les ensenyances previstes en la Llei Orgànica 1/1990, de 3 d'octubre, corresponents a les especialitats de elementals i professional següents: Violí, Viola, Violoncel, Contrabaix, Piano, Cant, Guitarra, Percussió, Flauta Travessera, Oboé, Clarinet, Fagot, Saxòfon, Trompa, Trompeta, Trombó i Tuba i amb una capacitat de 180 places escolars.  
  
Segona. A efectes administratius, i exclusivament en relació a les ensenyances de professionals, el Conservatori Professional de Música Ciutat de Moncada, de titularitat municipal, queda adscrit al Conservatori Professional de Música, núm. 2, de València (número de codi 07331928).  
  
Tercera. Correspon al titular del Conservatori Professional de Música de Moncada de titularitat municipal la dotació pressupostària necessària per als gastos derivats del personal docent i no docent, així com el funcionament de l'esmentat centre, independentment de la possibilitat de concórrer a totes les convocatòries públiques que realitze la Conselleria competent en matèria educativa per a la concessió de subvencions als centres públics d'ensenyança de música.  
  
Quarta. El Conservatori Professional de Música de Moncada, de titularitat municipal, se sotmetrà a l'autoritat de la Conselleria competent en matèria educativa i de la Inspecció Educativa, d'acord amb el títol VII de la LOE, i en aquells supòsits previstos en el Decret 180/1992, de 10 de novembre, per qual es regulen l'organització i funcions de la inspecció educativa i s'establix el sistema d'accés i permanència en l'exercici (DOGV 1913, 27.11.1992).  
  
Quinta. El titular del conservatori es compromet a:  
a) Complir el que establix sobre òrgans de govern dels centres públics el capítol III del títol V de la LOE.  
b) Complir els requisits establits en el Reial Decret 389/1992, de 15 d'abril, de 1992.  
c) Que els plans d'estudis, programes, dedicació horària, nivells i sistema d'avaluació a desenrotllar seran els establits en la legislació vigent: Decret 159/2007, de 21 de setembre, pels que s'establix el currículum de les ensenyances elementals de música (DOGV 5606, 25.09.2007), Decret 158/2007, de 21 de setembre, pel que s'establixen el currículum de les ensenyances professionals de música (DOCV 5606, 25.09.2007), el Decret 2618/1966, de 10 de setembre, sobre reglamentació general dels conservatoris de música (BOE 254, 24.10.1966), i el Decret 151/1993.  
d) Seguir les directrius acadèmiques de l'Administració educativa per als centres dependents de la Conselleria competent en matèria educativa, així com presentar, cada curs acadèmic, una programació general anual en què consten les dades acadèmiques i administratives del centre.  
  
Així mateix, haurà de notificar a la conselleria competent en matèria educativa les modificacions d'horari i els canvis de professorat que puguen produir-se, adjuntant els documents que justifiquen el compliment de la titulació exigida del nou professorat.  
e) La custòdia d'actes, expedients d'alumnes, registres de correspondència oficial i quants documents de caràcter administratiu que se'n generen en virtut de les facultats que se li conferixen.  
  
Sexta. El present conveni produïx efectes el mateix dia de la seua firma, no obstant això, l'autorització d'obertura i funcionament del centre produirà efectes des de l'inici del curs acadèmic 2013/2014.  
  
Sèptima. Les modificacions en les ensenyances, instal·lacions i la resta de requisits mínims, excepte les que suposen una nova autorització d'acord amb el que preveu l'article 10.2 del Reial Decret 321/1994, de 25 de febrer, seran notificades a l'Administració educativa, la qual instruirà el corresponent expedient, que es tramitarà, en defecte de normativa específica per als centres docents públics, conforme al procediment regulat en el capítol III del mencionat Reial Decret 321/1994, de 25 de febrer. Finalitzarà la seua aprovació per resolució del conseller/a competent en matèria educativa.  
En els supòsits arreplegats en l'article 10.2 més amunt esmentat, s'instruirà un expedient que donarà lloc a una nova autorització, per a la qual cosa haurà de subscriure's l'oportú conveni entre les parts.  
  
Octava. El present conveni tindrà una duració indefinida, no obstant això es podrà extingir per qualsevol de les causes següents:  
a) Per mutu acord de les parts.  
b) Per incompliment de les obligacions assumides per l'Ajuntament.  
  
c) Per denúncia d'una de les parts, amb el previ avís, com a mínim, de sis mesos abans de l'inici del curs acadèmic en què s'haja d'extingir.  
  
d) Per canvi de titularitat, trasllat d'instal·lacions del centre o cessament de les activitats.  
Esta extinció produirà efectes a partir del final del curs en què es produïra la causa.  
En els supòsits previstos en els punts b i d, l'extinció requerirà la comunicació prèvia de la Conselleria al titular del conservatori.  
  
Novena. L'aplicació i execució d'este conveni, incloent-hi a este efecte tots els actes jurídics que puguen dictar-se en desenrotllament o execució d'este, no podrà tindre cap incidència en la dotació de tots i cada un dels capítols de gasto assignats a l'esmentada Conselleria, i en tot cas haurà de ser atesa amb els mitjans personals i materials de la conselleria competent per raó de la matèria.  
  
Desena. Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat i serà publicat en el Diari Oficial de la Comunitat Valenciana.  
  
En prova de conformitat i perquè quede constància, ambdós parts firmen el present conveni en el lloc i la data esmentats més amunt.  
  
  
La consellera d'Educació, Cultura i Esport,  
María José Catalá Verdet  
  
L'alcalde-president de l'Ajuntament de Moncada,  
Juan José Medina Esteban